***[Kérjük, hogy a sárgával jelölt részeket töltse ki az ott szereplő iránymutatások szerint. Ügyeljen rá, hogy a beadott panaszban ne maradjanak sárgával jelölt részek. Ezeket törölje ki.]***

**… részére**

Tankerületi igazgató

**… Tankerületi Központ**

**cím**

**email cím**

Tárgy: panasz és kérelem tanuló egyéni

jog- és érdeksérelmének megszüntetésére

Tisztelt Tankerületi Igazgató Asszony/Úr!

Alulírott …………………………………………… (saját név) (születési hely, idő, anyja neve, lakcím, e-mail cím) a panaszokról és a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban Panasztv.) 1. § (2) bekezdése alapján ezúton **panasszal élek** ……………………………………………… (gyermek neve) (születési hely, idő, anyja neve, oktatási azonosító, TAJ szám, lakcím, intézmény neve) gyermekemet ért jogsérelem miatt.

A Panasztv. 3. § (1) bekezdése értelmében a panaszomat **30 napon belül kell elintézni**, vagy ha a vizsgálat ennél hosszabb ideig tart, akkor **tájékoztatást kell kapnom, hogy mi a határidő meghosszabbításának az indoka és várhatóan mennyi ideig fog tartani a panasz elintézése**.

Gyermekem, a(z) ……………………………………………………………….. (iskola neve) (iskola címe) xx osztályos tanulója, akit azért ér egyéni jog- és érdeksérelem, mert **nem kapja meg a szakértői véleményben előírt fejlesztéseket**.

\*

Magyarország Alaptörvénye XI. cikke értelmében a művelődéshez való jog alapvető emberi jog, ami – többek között – az ingyenes és mindenki számára hozzáférhető alap- és középfokú oktatással valósul meg.

A nemzeti köznevelésről szóló 2011. évi CXC. törvény (a továbbiakban: Köznevelési törvény) 3. § (6) bekezdése értelmében a köznevelés kiemelt feladata a sajátos nevelési igényű (a továbbiakban: SNI) gyermekek, tanulók speciális igényeinek figyelembevétele, egyéni képességeikhez igazodó, legeredményesebb fejlődésük elősegítése, a minél teljesebb társadalmi beilleszkedés lehetőségeinek megteremtése. A 4. § 13. pontja értelmében a sajátos nevelési igényű gyermek, tanuló kiemelt figyelmet igényel, míg a 4. § 14a. pont p), r) és s) alpontjai értelmében köznevelési alapfeladat többek között a sajátos nevelési igényű gyermekek, tanulók óvodai nevelése és iskolai nevelése-oktatása, továbbá az azokhoz kapcsolódó fejlesztő nevelés-oktatás.

Ha ezek a tanulás- és oktatásszervezésre irányuló módszerek, többlet-jogosultságok és fejlesztések nem valósulnak meg a nevelési-oktatási környezetben, akkor az egyenlő bánásmód elve is sérül az egyenlő bánásmódról és az esélyegyenlőség előmozdításáról szóló 2003. évi CXXV. törvény alapján.

A fogyatékos személyek jogairól és esélyegyenlőségük biztosításáról szóló 1998. évi XXVI. törvény (a továbbiakban: Fot.) 2. § (5) bekezdése alapján az állam köteles gondoskodni a fogyatékos személyeket megillető jogok érvényesítéséről, e személyek hátrányait kompenzáló intézményrendszer működtetéséről, a 3. § szerint ehhez pedig az kell, hogy minden lehetséges módon előnyben részesüljenek. Az alapvető jogok biztosa az AJB-1340/2022. jelentésében megfogalmazza, hogy „az egyenlő bánásmód követelménye nemcsak azt kívánja meg, hogy az oktatás feladatainak végrehajtásában közreműködők tartózkodjanak minden olyan magatartástól, mely bizonyos tulajdonságok alapján egyes személyeket hátrányos helyzetbe hoz, hanem olyan pozitív intézkedéseket is, amelyek lehetővé teszik az egyén helyzetéből adódó hátrányok csökkentését, így a köznevelés rendszerében is érvényesülnie kell a fogyatékossággal élő gyermekek jogainak.”

A Köznevelési törvény 47. § (1) szerint „a sajátos nevelési igényű gyermeknek, tanulónak joga, hogy különleges bánásmód keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. **A különleges bánásmódnak megfelelő ellátást a szakértői bizottság szakértői véleményében foglaltak szerint kell biztosítani.**”

A pedagógiai szakszolgálati intézmények működéséről szóló 15/2013. (II. 26.) EMMI rendelet 17. §-a alapján a szakértői véleménynek tartalmaznia kell a következőket:

„g) annak megállapítását, hogy a tanuló a tankötelezettségét fejlesztő nevelés-oktatás, illetőleg a fejlesztő nevelés-oktatást nyújtó iskola által szervezett egyéni fejlesztés keretében teljesíti, [...]

j) a gyermek, tanuló nevelésével, oktatásával kapcsolatos sajátos követelményeket,

ja) fejlesztési feladatokat, a fejlesztési feladatok ellátásának javasolt időkeretét, [...]

k) a szükséges szakemberre vonatkozó javaslatot, [...]”.

Ha az iskolai fejlesztések elmaradása miatt magánfejlesztésekre jár a gyerek, akkor ezt is bele lehet írni:

Annak érdekében, hogy a gyermekem a számára megfelelő fejlesztést a szükséges óraszámban megkapja, magánfejlesztésekre hordjuk, ami jelentős kiadás számunkra, ezért az okozott jogsérelem a Köznevelési törvény 4. § 2. pontja szerinti aránytalan terhet ró mind a gyermekemre, mind ránk, szülőkre is.

Az EMMI rendelet 3. sz. melléklete értelmében a szakértői véleményben szerepelnek tanulásszervezési, módszertani, pedagógiai javaslatok. Ezen szakértői javaslatok betartása a sajátos nevelési igényű tanulók iskolai oktatásának irányelvei (SNI irányelv) figyelembevételével kötelessége az iskolának.

A fenti jogszabályhelyek előírják tehát, hogy ami a szakértői bizottság szakértői véleményében szerepel, azt az intézmény köteles a gyerek számára teljes körűen biztosítani, ez azonban a gyermekem esetében nem történik meg.

A Köznevelési törvény 21. § (11) bekezdése értelmében szakmai szabálysértésnek minősül továbbá, ha az intézmény működése a sajátos nevelési igényű tanulók iskolai oktatásának irányelve (SNI irányelv) rendelkezéseit sérti.

\*

A gyermekem esetében a jog- és érdeksérelem az alábbiak miatt valósul meg:

A …………………………………………………. Vármegyei Pedagógiai Szakszolgálat a …………………………………………… (dátum) -n kelt, ……………………………………………. számú szakértői véleményében a gyermekem számára a következőket írta elő (a szakértői véleményt csatolom levelemhez):

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

A szakértői véleményben megfogalmazottak az alábbi módon sérülnek:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

A fentiekre tekintettel kérem T. Tankerületi Igazgató Asszony/Úr **haladéktalan intézkedését a gyermekemet ért egyéni jog- és érdeksérelem megszüntetésére**.

Kelt: …………………………, 2025. …… (hó) ………. (nap)

Tisztelettel:

………………………………………………….

Törvényes képviselő(k)

Melléklet:

- Szakértői Bizottság véleménye